CELEX: 62021CN0398
Language: fi
Date: 2021-06-28 00:00:00
Title: Asia C-398/21: Ennakkoratkaisupyyntö, jonka Conseil d’État (Ranska) on esittänyt 28.6.2021 – Conseil national des barreaux, Conférence des bâtonniers ja Ordre des avocats du barreau de Paris v. Premier ministre ja Ministre de l’Economie, des Finances et de la Relance

20.9.2021   
            
            
               FI
            
            
               Euroopan unionin virallinen lehti
            
            
               C 382/16
            
         
      Ennakkoratkaisupyyntö, jonka Conseil d’État (Ranska) on esittänyt 28.6.2021 – Conseil national des barreaux, Conférence des bâtonniers ja Ordre des avocats du barreau de Paris v. Premier ministre ja Ministre de l’Economie, des Finances et de la Relance
      (Asia C-398/21)
      (2021/C 382/22)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d’État
      
         Pääasian asianosaiset
      
      
         Kantajat: Conseil national des barreaux, Conférence des bâtonniers ja Ordre des avocats du barreau de Paris
      
         Vastaajat: Premier ministre ja Ministre de l’Economie, des Finances et de la Relance
      
         Ennakkoratkaisukysymys
      
      Loukataanko direktiivin 2011/16 (1) 8 ab artiklan 5 kohdassa säädetyllä
      
                  —
               
               
                  Euroopan unionin perusoikeuskirjan 47 artiklassa ja ihmisoikeuksien ja perusvapauksien suojaamiseksi tehdyn yleissopimuksen (Euroopan ihmisoikeussopimus) 6 artiklassa vahvistettua oikeutta oikeudenmukaiseen oikeudenkäyntiin, koska kyseinen kohta ei lähtökohtaisesti ole esteenä sille, että asianajajia, jotka osallistuvat rajatylittävään järjestelyyn oikeudellisina neuvonantajina, pidettäisiin välittäjinä, joilla on velvollisuus raportoida veroviranomaisille rajatylittävää verojärjestelyä koskevan ilmoituksen edellyttämät tiedot tai velvollisuus ilmoittaa kyseisestä raportointivelvollisuudesta toiselle välittäjälle?
               
            
                  —
               
               
                  Euroopan unionin perusoikeuskirjan 7 artiklassa ja Euroopan ihmisoikeussopimuksen 8 artiklassa vahvistettuja oikeuksia kirjeenvaihdon kunnioitukseen ja yksityiselämän suojaan, koska kyseinen kohta ei lähtökohtaisesti ole esteenä sille, että asianajajia, jotka osallistuvat rajatylittävään järjestelyyn asiakkaansa oikeudellisen tilanteen arvioijina, pidettäisiin välittäjinä, joilla on velvollisuus raportoida veroviranomaisille rajatylittävää verojärjestelyä koskevan ilmoituksen edellyttämät tiedot tai velvollisuus ilmoittaa kyseisestä raportointivelvollisuudesta toiselle välittäjälle?
               
            
         (1)  Hallinnollisesta yhteistyöstä verotuksen alalla ja direktiivin 77/799/ETY kumoamisesta 15.2.2011 annettu neuvoston direktiivi 2011/16/EU (EUVL 2011, L 64, s. 1).